สวัสดีคะ หนูมีอาการท้องอืดเกือบ2อาทิตแต่เคยเป็นแบบนี้แล้วหายแต่รอบนี้. ท้องอืด พอทานอาไรเข้าไปเหมือนติดที่ลำคอมีอาการทำไห้อยากจะอ๊วกออก เพราะมันหายใจไม่ค่อยออก ลมไนท้องเยอะ พอเอามือกดมีเสียงกระเพาะดัง ไม่ขับถ่ายมาก 1อาทิตละคะ. ส่วนตัวทานข้าววันมื้อ1-2มื้อ ทานน้อยเพราะลดน้ำหนัก กินวิตวิตมินซีก่อนนอนทุกวัน
สวัสดีค่ะ อาการท้องอืดคือ อาการที่รู้สึกไม่สบายท้อง รู้สึกแน่นท้อง มีลมในกระเพาะอาหารจนทำให้เรอ หรือผายลมบ่อย อาจมีอาการปวดท้อง มีเสียงโครกครากภายในท้องมีหลายสาเหตุ ได้แก่1.การกลืนอากาศเข้าไปในปริมาณที่มาก การอ้าปาก พูดคุย หัวเราะ หรือหายใจทางปากจะทำให้ลมเข้าไปอยู่ในท้องเป็นจำนวนมาก และจะไหลไปตามระบบลำไส้ จากนั้นจะถูกปล่อยออกด้วยการผายลม ซึ่งถ้าหากลมภายในช่องท้องมีมากเกินไปอาจทำให้เกิดท้องอืดและมีอาการสะอึกร่วมด้วยได้2.การรับประทานอาหารหรือเครื่องดื่มที่มีแก๊สหรือก่อให้เกิดแก๊ส อาหารเช่น น้ำอัดลม ถั่ว บรอกโคลี จะทำให้เกิดการสะสมแก๊สในกระเพาะอาหารจนกลายเป็นอาการท้องอืด แต่ทั้งนี้ก็ขึ้นอยู่กับสภาพระบบย่อยอาหารของแต่ละคนด้วย3.ท้องผูกอาการท้องผูกเป็นอีกหนึ่งสาเหตุของท้องอืดที่พบได้บ่อย แต่จะไม่ก่อให้เกิดแก๊สในกระเพาะอาหาร4.การรับประทานยาบางชนิด อาหารเสริมหลาย ๆ ชนิด วิตามิน อาหารเสริมธาตุเหล็ก หรือยารักษาอาการท้องผูกอีกหลาย ๆ ชนิด สามารถก่อให้เกิดผลข้างเคียงอย่างอาการท้องอืดได้5.การเปลี่ยนแปลงของระดับฮอร์โมน ระดับฮอร์โมนที่เปลี่ยนแปลงของผู้หญิงสามารถก่อให้เกิดภาวะก่อนมีประจำเดือน ซึ่ง1ในอาการของภาวะนี้จะทำให้ร่างกายมีน้ำเพิ่มขึ้น จนเป็นสาเหตุของอาการท้องอืดนั่นเองนอกจากนี้ยังพบได้บ่อยในผู้หญิงตั้งครรภ์ผู้ที่มีภาวะอ้วน รับประทานอาหารมากหรือเร็วเกินไป เป็นโรคกรดไหลย้อน (GERD)โรคลำไส้แปรปรวน การแพ้อาหารชนิดต่าง ๆ เช่น โปรตีนนม หรือโรคอันตรายต่างๆ เช่น เนื้องอกในช่องท้อง มะเร็งลำไส้ มะเร็งรังไข่ เป็นต้นจะเห็นว่ามีหลายสาเหตุเลยค่ะในกรณีของอาจเกิดจากปัจจัยหลายอย่างร่วมกัน เช่น อาการท้องผูกการกินวิตามินซี ดังนั้นแนะนำให้พยายามขับถ่ายทุกวันให้เป็นเวลาก่อนค่ะ เนื่องจากอาการท้องผูก อาจเกิดจากทานอาหารน้อยจากการลดความอ้วน ดังนั้นอาการก็ควรเน้นทานผัก ผลไม้ และดื่มน้ำเปล่ามากๆ ลดอาหารประเภทแป้ง อาหารที่มีไขมันในปริมาณสูง อาหารประเภทถั่วและธัญพืช รวมถึงนม เนย ชีส งดเครื่องดื่มน้ำอัดลม อัดแก๊ซต่างๆ แอลกอฮอล์ ชา กาแฟ ค่ะ ควรเคี้ยวอาหารให้ละเอียดก่อนกลืน งดการทานวิตามินซีเสริมก่อนชั่วคราว และออกกำลังกายค่ะหากอาการๆไม่ดีขึ้น ควรไปพบแพทย์เพื่อตรวจร่างกายให้ละเอียดค่ะ จะได้รับการวินิจฉัยที่ถูกต้องและรับการที่เหมาะสมต่อไปค่ะ หวังว่าอาการจะหายเร็วๆ นะคะ